Wetmore-ralo

La Wetmore-ralo (laŭ la latina scienca nomo Rallus wetmorei kaj ankaŭ Vetmorea ralo) estas birdospecio de la familio Raledoj kaj genro Ralo (Rallus). La nomoj omaĝas la usonan ornitologon kaj pribirdan paleontologon Alexander Wetmore. La specio estas endemio en limigita areo de marbordaj lokoj en Venezuelo.HBW and BirdLife International (2021) Handbook of the Birds of the World and BirdLife International digital checklist of the birds of the world. Version 6. Disponebla ĉe:  Alirita la 7an de Aŭgusto, 2022

Taksonomio kaj sistematiko
Oni sugestis, ke la Wetmore-ralo estas samspecia kun la Longbeka ralo (R. longirostris) sed tiun tratadon ne akceptis la ĉefaj taksonomiaj sistemoj, ĉar ambaŭ specioj ne interreproduktiĝas kie iliaj teritorioj koincidas. La Wetmore-ralo estas monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio 24a de Julio 2022. A classification of the bird species of South America. American Ornithological Society.  Alirita la 24an de Julio, 2022

Priskribo
La Wetmore-ralo estas ĉirkaŭ 33 cm longa. Ĝi havas brunan bekon. Ambaŭ seksoj estas similaj. Plenkreskuloj havas obtuze grizbrunajn suprajn partojn kun pli malhelaj centroj en la plumoj. Ili havas blankan antaŭokulan strion sur sia grizbruna vizaĝo kaj blankecan gorĝon. Iliaj subaj partoj estas brunaj sen strioj..Taylor, B., P. F. D. Boesman, C. J. Sharpe, kaj E. de Juana (2020). Plain-flanked Rail (Rallus wetmorei), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Eldonistoj). Cornell Lab of Ornithology, Ithaca, NY, USA.  Alirita la 22an de Novembro, 2022

Distribuado kaj arealo
La Wetmore-ralo estas konata nur el kelkaj malmultaj lokoj de la karibia marbordo de Venezuelo inter orienta Falcón kaj okicdemta Aragua. Ili vivas ĉefe ĉe marbordaj mangrovejoj kaj troviĝis ankaŭ en aperanta vegetaĵaro de saletaj kaj salakvaj lagunoj kaj marĉoj.

Referencoj

Kategorio:Raledoj
Kategorio:Birdoj de Venezuelo
Kategorio:Birdoj de Sudameriko